Diari Oficial de la Generalitat Valenciana


Sumari del DOGV 9094, del 27-05-2021 (2021/4641)

Notificació de la sentència dictada en el procediment ordinari número 639/2016.
-------------------------------------------------------------------------------

### Dades del document

Número de DOGV
:   9094

Data del DOGV
:   27-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4641


Data del document
:   28-04-2021

Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * legislació

Notificació de la sentència dictada en el procediment ordinari número 639/2016. [2021/4641]  
Procediment ordinari [ORD] núm.: 5/000639/2016-S.  
N.I.G.: 46257-73-6-6968-4088190.  
Demandant: Gabriel Manzanaro López.  
Procurador: Alberto Mallea Catalá.   
Demandat: Conselleria d'Educació, Investigació, Cultura i Esport.  
  
Lletrat: advocat de la Generalitat Valenciana.  
  
Miriam Muñoz Peiró, lletrada de l'Administració de justícia de la Secció Cinquena de la Sala Contenciosa Administrativa del Tribunal Superior de la Comunitat Autònoma Valenciana, faig saber que la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana ha vist el procediment ordinari 639/2016, procés entre Gabriel Manzano López, com a part recurrent, i la Conselleria d'Educació, Investigació, Cultura i Esport, com a part recorreguda, amb Miguel Ángel Narváez Bermejo com a ponent, en el qual, en data 6 de maig de 2019, s'ha dictat la Sentència número 336/2019, que té la dispositiva com segueix:  
  
«Dispositiva  
1) S'estima parcialment el recurs contenciós administratiu interposat pel procurador Alberto Mallea Catalá, en nom i representació de Gabriel Manzanaro López, contra l'Ordre 25/2016, de 13 de juny, de la Conselleria d'Educació, Investigació, Cultura i Esport, per la qual es regulen les condicions, el procediment de sol·licitud i d'autorització d'un pla específic d'organització de la jornada escolar en els centres sostinguts amb fons públics de segon cicle d'Educació Infantil, Educació Primària i Educació Especial de la Comunitat Valenciana; contra la Resolució de 15 de juny de 2016, del director general de Política Educativa, per la qual s'aprova el calendari previst en l'Ordre 25/2016; i contra el projecte específic de l'organització de jornada escolar del Col·legi Públic Voramar d'Alacant; s'anul·la i es deixa sense efecte la disposició transitòria única de l'ordre esmentada i la resolució esmentada de 15 de juny de 2016, així com l'aprovació de la tramitació del projecte específic d'organització de jornada escolar del Col·legi Públic Voramar d'Alacant, per ser contràries a dret; i es manté l'Ordre quant a la resta.  
  
2) La no imposició de les costes causades en aquest expedient.  
  
Aquesta sentència no és ferma i, en contra, d'acord amb el que s'estableix en els articles 86 i següents de la Llei reguladora de la jurisdicció contenciosa administrativa, s'hi pot interposar un recurs de cassació per a la Sala Tercera del Tribunal Suprem o, si és procedent, per a la Sala Contenciosa Administrativa del Tribunal Superior de Justícia de la Comunitat Valenciana.  
Aquest recurs ha de preparar-se davant d'aquesta secció i dins del termini de 30 dies comptador a partir de l'endemà de la notificació; cal tindre en compte, respecte de l'escrit de preparació que es plantege per a la Sala Tercera del Tribunal Suprem, els criteris orientadors previstos en l'apartat III de l'Acord de 20 d'abril de 2016, de la Sala de Govern del Tribunal Suprem, sobre l'extensió màxima i altres condicions extrínseques dels escrits processals referits al recurs de cassació per a la Sala Tercera del Tribunal Suprem (BOE 162, 06.07.2016).  
Aquesta és la nostra sentència, de la qual cal expedir una testimoniança per a incorporar-la a les actuacions, que pronunciem, manem i signem.»  
  
La qual cosa es fa pública, als efectes procedents.  
  
València, 28 d'abril de 2021.- La lletrada de l'Administració de justícia: Miriam Muñoz Peiró.